alexandrainst/scandi-wiki huggingface dataset:
Evdemos fra Rhodos

Evdemos fra Rhodos (ca. 370 f.Kr. – ca. 300 f.Kr.) var en gresk filosof fra antikken.

Evdemos gav ut Aristoteles' verk, og regnes som en av hans mest betydelige disipler. Etter læremesterens død etablerte Evdemos en egen skole i hjembyen etter mønster av den peripatetiske tradisjonen. I undervisningen la han spesiell vekt på logikk og naturfilosofi, og underviste dessuten i aristotelisk etikk.

Evdemos regnes som grunnlegger av vitenskapshistorien. Bare fragmenter av verkene hans er bevart: om fysikk (anvendt av Simplikios), analytikk (logisk analyse), geometriens historie, aritmetikk og astronomi, kanskje også teologi.

Litteratur 
 Fritz Wehrli (red.) Eudemus von Rhodos (= Die Schule des Aristoteles. Texte und Kommentar. Heft 8). Schwabe, Basel 1969
 Ivor Bulmer-Thomas: Eudemus of Rhodes. I Charles Coulston Gillispie (red.): Dictionary of Scientific Biography. Bind 4, New York 1971, s. 460–465.
 Fritz Wehrli, Georg Wöhrle, Leonid Zhmud: Der Peripatos bis zum Beginn der römischen Kaiserzeit. I Hellmut Flashar (Hred.): Grundriss der Geschichte der Philosophie. Die Philosophie der Antike. Bind 3: Ältere Akademie – Aristoteles – Peripatos. 2. opplag, Schwabe, Basel 2004, ISBN 3-7965-1998-9, s. 493–666
 István Bodnár, William W. Fortenbaugh (red.): Eudemus of Rhodes. Transactions Publishers, New Brunswick 2002, ISBN 0-7658-0134-5 (essaysamling)

Eksterne lenker 
 
 John J. O’Connor, Edmund F. Robertson: Eudemos of Rhodes, biografi i MacTutor History of Mathematics archive
 Peripatetic Logic: Eudemus of Rhodes and Theophrastus of Eresus. Contributions on logic, ontology.co

Greske filosofer fra oldtiden
Moralfilosofer
Politiske filosofer
Command & Conquer: Yuri’s Revenge

Command & Conquer: Yuri's Revenge er en utvidelsespakke til videospillet Command & Conquer: Red Alert 2 utviklet av Westwood Studios. Spillet ble sluppet ut i Nord-Amerika 10. oktober 2001 av EA Games. Spillets er sentrert rundt ideen om en ex-Sovjet figur med navnet Yuri som har i skjul etablert sin egen hær og er en trussel mot den frie verden.

Handling 
I Command and Conquer: Yuri's Revenge starter historien med at de allierte seiret i Red Alert 2. Handlinger dreier seg om Yuri, som var en fremtredende figur i Red Alert 2. Han havnet i eksil, men kommer tilbake for å ta over verden.

Mottagelse 
Yuri's Revenge har fått stort sett positive anmeldelser. IGN ga spillet 8,6 av 10 poeng, og sa at det ga Red Alert 2 noen virkelig imponerende forbedringer. GameSpot sa at alle de nye tingene som var med i Yuri's Revenge var ideelle eller rett og slett nødvendige for alle som likte å spille Red Alert 2, og ga spillet 8,5 av 10 poeng. GameRankings rapporterer en gjennomsnittlig score på 85 % basert på 31 anmeldelser.

Referanser

Eksterne lenker 
 

Videospill fra 2001
Command & Conquer
Utvidelsespakker for videospill
Videospill utviklet i USA
Lykon fra Troas

Lykon fra Troas (ca. 300 f.Kr. – [[225 f.Kr.) var en gresk filosof.

Lykon var en disippel av Straton fra Lampsakos og etterfulgte ham som den fjerde skolark ved den peripatetiske skolen. Denne posten hadde han fra 270/268 til 226/224 f.Kr., dvs i over 40 år.

Ifølge Cicero og Klemens av Alexandria skrev Lykon om grensene mellom godt og ondt. Apuleius antyder at Lykon skrev et verk om dyrenes natur.

Cicero skrev i De finibus bonorum et malorum at Lykon var uvanlig veltalende til å ha så lite å si.

Litteratur 
 Jean-Pierre Schneider: «Lycon d'Alexandrie (?) de Troade» i Richard Goulet (red.): Dictionnaire des philosophes antiques. Bind 4, CNRS Éditions, Paris 2005, ISBN 2-271-06386-8, s. 197–200 (se også s. 196)
 Robert W. Sharples: «Lykon 4» i Der Neue Pauly (DNP). Bind 7, Metzler, Stuttgart 1999, ISBN 3-476-01477-0, sp. 566 f.
 Kai Brodersen, Bernhard Zimmermann]] (red.): Personen der Antike. Metzler, Stuttgart, Weimar, 2004, ISBN 3-476-02023-1, s. 132.

 Diogenes Laërtius: «The Peripatetics: Lyco» i  Lives of the Eminent Philosophers 1:5. Oversatt av Robert Drew Hicks. Loeb Classical Library.

Referanser og noter 

Greske filosofer fra oldtiden
Norröra

Norröra er en øy i Norrtälje kommune i landskapet Uppland, Sverige. Øya ligger i skjærgården øst for Norrtälje, helt ut mot havgapet.
Norröra ble kjent på 1960-tallet gjennom Astrid Lindgrens filmserie Vi på Saltkråkan, det alt vesentlige av serien er filmet her. Det er i dag et par familier som bor fast på øya, forøvrig er det fritidsboliger her.

Norrtälje kommune
Øyer i Stockholms län
Astrid Lindgren
Ariston fra Keos

Ariston fra Keos (flor. ca. 225 f.Kr.) var en gresk filosof i den peripatetiske skolen, og må ikke forveksles med stoikeren Ariston fra Khíos som var aktiv noen tiår etter.

Ariston, som stammet fra Ioulída på Kea, var elev av Lykon fra Troas. Lykon var etterfølgeren til Straton fra Lampsakos som skolark ved den peripatetiske skolen, og etter Lykos' død rundt 225 f.Kr. ble Ariston sannsynligvis Lykons etterfølger. Ifølge Cicero var Ariston en elegant mann med god smak, men han manglet tyngde og energi, noe som hindret at skriftene hans fikk den oppmerksomheten de ellers fortjente.

Kildematerialet etter Ariston består bare av noen fragmenter, men vurdert ut fra det beskjedne kildematerialet, ser det ut til han fulgte sin læremester ganske tett. Etter å ha listet opp skriftene til Ariston fra Khíos, skriver Diogenes Laertios, at Panaitios og Sosikrates, begge fra Rhodos, tilskrev alle disse verkene Ariston «Peripatetikeren», dvs. Ariston fra Keos, med unntak av brevene. Athenaios tilskriver ved flere anledninger et av disse verkene, Dissertations on Love, til Ariston fra Keos. Et av verkene av Ariston som Diogenes Laërtius ikke nevner, bærer tittelen Lyko, sannsynligvis til læremsterens ære. To epigrammer i Anthologia Graeca, blir vanligvis tilskrevet Ariston fra Keos, uten at det finnes bevis for at det er korrekt.

Referanser

Litteratur 
 Fortenbaugh, W., White, S., Aristo of Ceos: Text, Translation, and Discussion. Transaction Publishers. (2006). ISBN 0-7658-0283-X
 Diogenes Laërtius: «Ariston» fra Khíos i  Lives of the Eminent Philosophers. 2:7. Oversatt av Robert Drew Hicks. Loeb Classical Library.

Greske filosofer fra oldtiden
Lov om trudomssamfunn og ymist anna

Lov om trudomssamfunn og ymist anna varen norsk lov vedtatt 13. juni 1969, som trådde i kraft fra 1. januar 1970 og som ble opphevet fra 1. januar 2021. Loven presiserte prinsippet om religionsfrihet nedfelt i Grunnloven § 16 og fastslo at alle har rett til å drive religiøs virksomhet og etablere trossamfunn.

Det fulgte av loven at barn som blir født mens foreldrene er gift, tilhørte samme trossamfunn som foreldrene. Var foreldrene ikke gift når barnet blir født, tilhørte barnet samme trossamfunn som moren.

Overtredelser av visse bestemmelser i loven kunne straffes med bot.

Fra 1. januar 2021 ble loven opphevet og erstattet av Lov om tros- og livssynssamfunn (som også erstattet lov om tilskott til livssynssamfunn (fra 1981) og lov om Den norske kirke (fra 1996)).

Se også
 Dissenterloven
 Liste over tros- og livssynssamfunn som mottar tilskudd

Referanser

Eksterne lenker
 Lovdata

Tidligere norske lover
Lover av 1969
Religion i Norge
SS «America» (1939)

SS «America» var et amerikansk-flagget atlanterhavsskip som var designet av den amerikanske skipsingeniøren William Francis Gibbs og ble bygget i 1940 for United States Lines (USL). I løpet av de 54 årene fra sjøsettingen til hun forliste utenfor Fuerteventura i 1994 hadde skipet mange ulike navn, som «America» (som hun hadde i tre ulike perioder og som er det navnet som ble benyttet lengst), «West Point», «Australis» (under gresk flagg for Chandris), «Italis», «Noga», «Alferdoss» og «American Star».

I 1941 hadde hun de to nazispionene Erwin Wilhelm Siegler og Franz Joseph Stigler fra Duquesne Spy Ring om bord som mannskap. Begge spionene ble avslørt av FBI og dømt til henholdsvis 10 og 16 års fengsel.

Referanser

Eksterne lenker 
 
 
  The Story of the S.S. America | Sometimes Interesting
  New Zealand Maritime Index from NZNMM
  The Magnificent Wreck of SS American Star (Photos) | Urban Ghosts

Passasjerskip
Atlanterhavsskip
Cruiseskip
Skip fra 1939
Skip sluttseilt 1994
Skip bygget i USA
Artikler i sjøfart-prosjektet
Andronikos fra Rhodos

Andronikos fra Rhodos (100-tallet f.Kr.) var en gresk filosof. 

Ingenting er kjent om Andronikos' liv, men han regnes som den første som gav ut en pålitelig utgave av Aristoteles' verk. Med stor sannsynlighet var det Andronikos som samlet de ulike skriftene til bøker, og da etter sin egen oppfatning av hvor de hørte hjemme.  

Fra senantikken stammer en opplysning om at Andronikos skulle ha vært den 11. skolark ved den peripatetiske skolen i Athen, men dette regnes nå som ytterst tvilsomt.

Kilder 
 «ANDRONICUS OF RHODES» i Hugh Chisholm (red.) Encyclopædia Britannica 1911,  Volume 1

Referanser 

Greske filosofer fra oldtiden
Honorius I

Honorius I (født i Campania, død 12. oktober 638) var pave fra 27. oktober 625 til sin død. Han ble posthumt fordømt for angivelig vranglære, skjønt noen mente at det klanderverdige snarere var en ettergivenhet.

Liv og virke

Bakgrunn
Ifølge Liber Pontificalis kom Honorius fra Campania sør for Roma og var sønn av konsul Petronius.

Pave
Han ble valgt til pave to dager etter at forgjengeren pave Bonifatius V døde.

Honorius I ble valgt til pave den 12. oktober 625 og konsekrert den 27. oktober. Han arbeidet for å fullføre pave Gregor den stores verk på mange områder. Han var meget opptatt av kristendommens fortsatte spredning på De britiske øyer. Han gjenopptok misjonen av sakserne, som pave Gregor hadde påbegynt, men som var gått i stå. Han virket også for å gjenføre de arianske langobarderne til kirken. 

Han var dessuten tilsynelatende klar over den nye trosbevegelse islam som såvidt var begynt å utbre seg.

Han uttalte seg til fordel for keiser Heraklius’ forsøk på å gjenforene monofysittene med kirken. Her var en av tilnærmingene for å oppnå dette målet den såkalte monoteletiske skoleretning, som gikk ut på at det i Kristus finnes bare én vilje og én virkemåte. 

Denne setning ble senere forkastet på det sjette økumeniske konsil, i Konstantinopel i 680. Det var da at man erklærte den avdøde Honorius for vranglære. Her kan det vel historisk heller sies at Honorius ikke hadde gått god for monoteletismen. Snarere hadde han opptrådt som realpolitiker. Han hadde støttet patriark Sergios I av Konstantinopel i at det i Kristus bare var virket én viljens kraft (θέλημα,voluntas), men hvorvidt denne ytret seg i to viljesmåter (ἐνέργειαι, operationes), oppfattet han som unødvendig spissfindig og ikke noe som burde være materiale for kirkelig læredefinisjon. 

Da monoteletismestriden flammet opp igjen etter hans død, var det teologer som ikke var tilfreds med pave Honorius' ytringer. Problemet i to-vilje-spørsmålet er i praksis problematisk bare dersom man med «to viljer» underforstår deet som «to motstridende viljer». Intet tyder på at Honorius hadde i tankene at Kristus hadde dette.

Honorius bygde mange vakre kirker og  etablerte festen for Korsets opphøyelse. Han klarte å bringe den irske kirkes påsketermin i harmoni med den katolske. 

Det finnes en mosaikk som forestiller Honorius i den romerske kirke Sant'Agnese fuori le mura.

Referanser

Kilder

Eksterne lenker
 

Personer fra Campania
Paver
Hundseid kraftverk

Hundseid kraftverk er et vannkraftverk i Vindafjord kommune i Rogaland.

Det er et elvekraftverk som utnytter et fall på 48 meter i elven fra Røyravatnet.

Installert effekt er 80 kW fra en francisturbin. Årsproduksjon er 0,6 GWh.

Kraftverket eies av lokal grunneier.

Kilder
 
 NVE vannkraftdatabase

Mikrokraftverk i Rogaland
Kraftverk i Vindafjord
Kraftverk etablert i 2007
Torridal idrettspark

Torridal idrettspark (også kjent som Hommeren) er et idrettsanlegg i bydelen Torridal ved Riksvei 9, nord for Kristiansand sentrum. Anlegget består av 
 11`er kunstgressbane
 11`er gressbane
 Torridalshallen, en flerbrukshall
 Ball-løkke med grusunderlag
 To sandvolleyballbaner

Anlegget ligger i tilknytning til Torridal skole og klubbhuset til Torridal Idrettslag, som også bruker anlegget mest.

Eksterne lenker 
 Kristiansand kommune om Torridal idrettspark  
 Hommeren Torridal www.idrettsarena.no
 Torridalshallen Norges Håndballforbund

Idrettsanlegg i Kristiansand
Idrettshaller i Norge
Stupetårnet på Hamar

Stupetårnet på Hamar står på Koigen i Hamar, ved bredden av innsjøen Mjøsa. Byggingen av stupetårnet er blitt betegnet som en skandale på grunn av summen det kostet og tiden det tok å bygge det. Tårnet skulle opprinnelig koste rundt 1,5 millioner, men den endelige prisen ble 25,8 millioner kroner. Hamar kommune betalte 13,1 millioner kroner, etter å ha fått seks millioner kroner i erstatning fra det prosjekterende firmaet. Resten ble betalt fra tippemidler og kompensasjon for merverdiavgift.

Stupetårnet, som først fikk bevilget penger i oktober 2008, ble åpnet 10. juni 2015. Arne Hjeltnes ga i 2014 ut romanen «Stupetårnet», løst basert på saken i Hamar. Første episode av TV-serien Stories from Norway handlet om stupetårnet.

Referanser

Eksterne lenker
 Stupetårnet på Koigen. hamar-kommune.no
 Emne: Stupetårnskandalen på Hamar. nrk.no
 Stupetårnet - Musikkvideo

Byggverk i Hamar
Stuping i Norge
Byggverk fullført i 2015
Idrettsanlegg i Hamar
Djuv kraftverk

Djuv kraftverk er et vannkraftverk i Sauda kommune i Rogaland.

Det er et elvekraftverk som utnytter et fall på 9 meter i Svandalselva.

Installert effekt er 50 kW fra to kaplanturbiner. Årsproduksjon er 0,3 GWh.

Kraftverket het opprinnelig Jehansholmen, etter navnet på en liten holme som dannet seg i elven ved stor vannføring.

I 2009 ble kraftverket utvidet til to turbiner.

Kraftverket eies av lokal grunneier.

Kilder
 
 NVE vannkraftdatabase

Mikrokraftverk i Rogaland
Kraftverk i Sauda
Kraftverk etablert i 1999
Molla kraftverk

Molla kraftverk er et vannkraftverk i Sauda kommune i Rogaland.

Det er et elvekraftverk som utnytter et fall på 130 meter i Mollaelva.

Installert effekt er 440 kW. Årsproduksjon er 1,9 GWh.

Kilder
 
 NVE vannkraftdatabase

Kraftverk i Sauda
Kraftverk etablert i 2003
Minikraftverk i Rogaland
Svenskjævel

Svenskjävel er en svensk-norsk dramafilm fra 2015 i regi av Ronnie Sandahl, som også skrev manuset. Ansvarlig utgiver var Mattias Nohrborg. I hovedrollene ses Bianca Kronlöf samt norske Henrik Rafaelsen og Mona Kristiansen.

Filmen ble vist på kinoen Draken under Göteborg Film Festival 29. januar 2015.

Innspillingsfakta 
Filmen ble spilt inn i Oslo sommeren 2013.

Handling 
23-åringen Dino drømmer om et annet liv. I likhet med 80 000 andre svenske ungdommer forlater hun et land preget av massearbeidsløshet for å søke lykken i det nyrike Oslo. Det nye livet går imidlertid i baklås og hun fastner i en destruktiv rundgang av tilfeldige jobber, pengemangel og hard festing.

Når Dino brekker armen og mister jobben blir hun ansatt som husholderske i et norsk middelklassehjem. Hun blir kastet inn i et liv som er meget ulikt hennes eget. I løpet av noen klamme sommeruker havner den svenske kvinnen i midten av et triangeldrama.

Rolleliste 
 Bianca Kronlöf – Dino
 Henrik Rafaelsen – Steffen
 Mona Kristiansen – Ida
 Naomi Emelie Christensen Beck – Siri
 Petronella Barker – Marianne
 Adam Lundgren – Anders
 Erik Lennblad – Perry
 Gizem Erdogan – Anisa
 Mia Saarinen – Hanna
 Kyrre Hellum – Frode
 Trine Wiggen – Line
 Anders T. Andersen – Ole
 Anne Ryg – Karin
 Erland Bakker – Forlegger
 Andreas Kundler – Mann i matbutikk
 Torbjørn Harr – Legen
 Håkon Ramstad – Terje
 Mai Lise Rasmussen – Tone

Utmerkelser

Eksterne lenker 
 
 Hummelfilms projektside
 Stjernberg, Robin: Youtubesuccén spelar i långfilm Aftonbladet 6. april 2013
 Drevinger, Johanna: Från Youtube till långfilm Svenska Dagbladet Kultur 7. april 2013
 Kleve, Marie L.: Vil lage film om Oslos «partysvensker» Dagbladet Kultur 17. mars 2011

Svenskspråklige filmer
Svenske dramafilmer
Norske dramafilmer
Filmer fra 2015
ROK (Russens organisasjonskomité)

ROK AS (tidligere Russens organisasjonskomité) er et eventselskap som spesialiserer seg på større arrangementer for russen og omsatte for 29 millioner NOK i 2014. Russens organisasjonskomité ble startet opp i 2004 av Else-Marie Mie Koren Wisniewska Skard som i dag eier av ROK AS gjennom morselskapet Lana AS. ROK er arrangør av russetreffet på Tryvann, og har utvidet porteføljen gjennom årene med blant annet landstreffet på Lillehammer og dekknavnkåringer for russebusser i Oslo og Bærum.

Kritikk 
ROK var i flere år en stiftelse og fikk kritikk for ikke å vise regnskapene sine, selv om Mie Skard tidligere hadde lovet hun at alle regnskap skulle legges frem årlig, slik at russen visste hva pengene gikk til. I perioden 2004 til 2008 var ROK AS organisert som en forening slik at regnskapene ikke var offentlige. Flere kilder fortalte Aftenposten i 2011 at ett av ROKs fire styremedlemmer i denne perioden fakturerte svært høye summer for juridisk bistand. Ifølge kildene skal dette i perioder ha dreid seg om flere hundre tusen kroner pr. måned. Mie Skard ønsket ikke å oppgi til Aftenposten hvor mye penger deres eget styremedlem har fått utbetalt.

ROK har også fått kritikk for å «holde russen i jerngrep» gjennom blant annet utpressing og negativ omtale av konkurrenters arrangementer. Russ har også ment at ROK lurer dem økonomisk, og kan fortelle om kontantbetaling i titusenkroners-klassen, mangel på kvitteringer og mangelfulle kontrakter. Russ kontaktet også Aftenposten i 2011 fordi de opplever at ROK presser dem til å droppe landstreffet i Stavanger til fordel for én av ROKSs egne Tryvann-fester som foregikk på samme dato.

Referanser 

 
Norske tjenesteselskaper
Vanvik kraftverk

Vanvik kraftverk er et vannkraftverk i Suldal kommune i Rogaland.

Det er et elvekraftverk som utnytter et fall på 85 meter.

Installert effekt er 150 kW fra to Vanvik peltonturbiner. Årsproduksjon er 1,1 GWh.

Kilder
 
 NVE vannkraftdatabase

Minikraftverk i Rogaland
Kraftverk i Suldal
Kraftverk etablert i 2003
Havrevoll kraftverk

Havrevoll kraftverk er et vannkraftverk i Suldal kommune i Rogaland.

Det er et elvekraftverk som utnytter et fall på 260 meter.

Installert effekt er 80 kW fra en peltonturbin. Årsproduksjon er 0,43 GWh.

Kilder
 
 NVE vannkraftdatabase

Mikrokraftverk i Rogaland
Kraftverk i Suldal
Kraftverk etablert i 2010
Hamrabø kraftverk

Hamrabø kraftverk er et vannkraftverk i Suldal kommune i Rogaland.

Det er et elvekraftverk som utnytter et fall på 60 meter i Hamrabøåna.

Installert effekt er 70 kW fra en peltonturbin. Årsproduksjon er 0,5 GWh.

Kilder
 
 NVE vannkraftdatabase

Mikrokraftverk i Rogaland
Kraftverk i Suldal
Kraftverk etablert i 1997
Arnt Hegstad

Arnt Olsen Hegstad (født 16. desember 1888 på Leinstrand, død 29. april 1952 i Stjørdal) var en norsk banksjef og politiker (NS).

Han var sønn av gårdbruker Ole Arntsen Hegstad og hustru Oline Olsdatter Espås. De bodde på slektsgården Heggstad på Leinstrand før de nybygde på Fånes i Stjørdal. Faren ble også forpakter av Værnes prestegård og eier av kapteinsgården Reppe i Lånke. Arnt Hegstad giftet seg med Inga Arnstad (Ven), kusine av Skatvals ordfører John Arnstad.

Han fullførte feltartilleriets underoffiserskole i Kristiania i 1911 og ble ulønnet sersjant i 1913. Han kjøpte tilbake småbruket Fånes i 1917. Han var bokholder og fra 1928 til 1945 administrerende direktør i Stjørdalens Sparebank.

Hegstad meldte seg inn i NS i september 1940 og påtok seg diverse verv i Stjørdal NS. Han var innsatt som Stjørdals ordfører av okkupasjonsmyndighetene fra 1944 og frem til frigjøringen i 1945. I landssvikoppgjøret ble han dømt av Stjørdal herredsrett til 2 års tvangsarbeid og 10 års rettighetstap, og fradømt stillingen som banksjef.

Han døde i 1952 og ble begravet fra Værnes kirke.

Referanser 

Personer fra Trondheim kommune
Norske bankfolk
Ordførere i Stjørdal
NS-ordførere i Nord-Trøndelag
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen
Øystad mikrokraftverk

Øystad Mikrokraftverk er et vannkraftverk i Kvilldal i Suldal kommune i Rogaland.

Det er et elvekraftverk som utnytter et fall på 120 meter.

Installert effekt er 80 kW. Årsproduksjon er 0,28 GWh.

Kilder
 
 NVE vannkraftdatabase

Mikrokraftverk i Rogaland
Kraftverk i Suldal
Kraftverk etablert i 2004
Göreme

Göreme (uttales [ˈɟøɾeme]; gresk: Κόραμα, Kòrama) er en by i Kappadokia i Nevşehir-provinsen i det sentrale Anatolia i Tyrkia. Byen har en befolkning på rundt 2 000 personer, og er sentrum for turismen i Kappadokia. Rundt byen ligger merkelige steinformasjoner der erosjonen har slitt bort den myke tuffen, samtidig som det ligger en topp av hardere bergarter øverst. Ved byen ligger Göreme nasjonalpark, som ble ført opp på UNESCOS verdensarvliste i 1985.

Tidligere navn på byen har vært Korama, Matiana, Maccan eller Machan og Avcilar.

Referanser

Eksterne lenker 
 
 Durmus Kadir-kirken
 UNESCOs nettsted

Nasjonalparker i Tyrkia
Verdensarven i Tyrkia
Nevşehir (provins)
Maribu kraftverk

Maribu kraftverk er et vannkraftverk i Suldal kommune i Rogaland.

Det er et elvekraftverk som utnytter et fall på 110 meter.

Installert effekt er 90 kW fra en peltonturbin. Årsproduksjon er 0,55 GWh.

Kilder
 
 NVE vannkraftdatabase

Mikrokraftverk i Rogaland
Kraftverk i Suldal
Kraftverk etablert i 2008
Ottar Holta kraftverk

Ottar Holta kraftverk er et vannkraftverk i Strand kommune i Rogaland.

Det er et elvekraftverk som utnytter et fall på 40 meter.

Installert effekt er 20 kW fra en peltonturbin. Årsproduksjon er 0,09 GWh.

Kilder
 
 NVE vannkraftdatabase

Mikrokraftverk i Rogaland
Kraftverk i Strand
Kraftverk etablert i 1997